તા 1ના રોજ આપનામાં જે આપની કુશળતા અને હોંશિયારી છે તેનો ઉપયોગ કરીને આપ અસંભવ કાર્ય પણ પુરું કરી શકશો. આપ જેટલા વધુ આત્મવિશ્વાસ સાથે કામ કરશો એટલા ફાયદામાં રહેશો. તા 2 થી 4 દરમિયાન આપની રચનાત્મક પ્રતિભા ખુલીને સામે આવશે. આપના સ્વાસ્થ્યમાં સુધારો આવશે. શરીરમાં ચુસ્તિ અને સ્ફૂર્તિના કારણે દરેક કામ અલગ અંદાજથી કરવાનો થનગનાટ તમારામાં દેખાઈ આવશે. આપ ભવિષ્યને સુધારવા માટે વર્તમાન પર પુરતું ધ્યાન આપશો. આપને આગળ વધવાની તક મળશે. ઘરપરિવારમાં સ્થિતિ સંતોષજનક રહેશે. જીવનસાથી જોડે સમય પસાર કરશો. એકાંતની પળો માણવાની પણ અવારનવાર તકો મળે. તા 5 અને 6 દરમિયાન સમય ઠીક નથી. આપના વિરોધી આપના પર હાવી થઇ શકે છે. બહુ ભાગદોડ અને વ્યસ્તતાના કારણે આપ થાક અનુભવશો. આપનું મન શંકાશીલ રહેશે. આપની અંગત વાતો જાહેર થઇ શકે છે. આપની નિંદા થઇ શકે છે. આપના વાણી અને વર્તન પર નિયંત્રણ રાખવું. તા 7ના રોજ આપ આપની સુઝબુઝ અને કાબેલિયતનો ઉપયોગ કરીને લાભ મેળવશો. બેરોજગારને રોજગાર મળી શકે છે.